คั้งเเต่ฉีดยาคุมมาประตำเดือนไม่เคยมาเลยเกือบปี เเต่เมื่อวันที่20-24 มค.ก็เหมือนประจำเดือนมา เเต่ยังไม่ครบกำหนดฉีด ฉีดอีกทีวันที่5กพ.อยากทราบว่าเราไปฉีดก่อนได้รึป่าวคะ หรือว่าต้องรอครบกำหนด
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน ผลข้างเคียงที่พบได้บ่อยเมื่อฉีดต่อเนื่องมาแล้วหลายเข็ม คือการทำให้ประจำเดือนไม่มา นอกจากนี้ ก็อาจเกิดเลือดออกกะปริดกะปรอยได้ดังนั้น เลือดที่ออกในวันที่ 20-24 ม.ค. ก็ถือเป็นเลือดที่เป็นผลจากยาฉีดได้ ไม่ใช่ประจำเดือนจริงๆ ที่เกิดจากผลการทำงานของรังไข่ ดังนั้น ควรไปฉีดยาคุมตามกำหนดนัดเดิม คือวันที่ 5 ก.พ. ไม่ควรรีบไปฉีดก่อนกำหนดนัด เพราะอาจทำให้เกิดเลือดออกผิดปกติมาอีกได้ค่ะ